# 5a etapa del Tour de França de 2013

La 5a etapa del Tour de França de 2013 es disputà el dimecres 3 de juliol de 2013 sobre un recorregut de 228,5 km entre les viles de Canha de Mar (Alps Marítims) i Marsella (Boques del Roine).
L'etapa fou guanyada a l'esprint pel britànic Mark Cavendish (Omega Pharma-Quick Step), que d'aquesta manera aconseguia la seva 24a etapa al Tour de França. No es produeix cap canvi en les classificacions secundàries, ni el mallot groc, que continua en mans de Simon Gerrans (Orica-GreenEDGE).

## Recorregut

Una de les etapes més llargues de la present edició, amb un recorregut força trencacames, però amb sols quatre cotes puntuables en el seu recorregut entre els Canha de Mar (Alps Marítims) i Marsella (Boques del Roine). Durant el recorregut també es passa pel departament del Var. La primera de les cotes, la Cota de Châteauneuf-Grasse, de tercera categoria, es troba al km 22, mentre als km 93, 154 i 198 es passa per tres cotes de quarta categoria. L'esprint del dia es troba a Lorgues, 9 km després de la cota de l'Ange.

## Desenvolupament de l'etapa

Com en les etapes precedents es forma una escapada només prendre's la sortida. El grup, de sis ciclistes, és compost per Yukiya Arashiro, Kévin Réza, ambdós de l'Team Europcar, Thomas de Gendt (Vacansoleil-DCM), Romain Sicard (Euskaltel–Euskadi), Anthony Delaplace (Sojasun) i Alexei Lutsenko (Astana Qazaqstan Team). La diferència creix molt ràpid fins a arribar a una màxima diferència d'11' 40" a manca de 165 km per a l'arribada. De Gendt és el primer a passar per les dues primeres cotes i per l'esprint intermedi de Lorgues. A partir del moment en què els corredors de l'Orica-GreenEDGE, Lotto-Belisol i Argos-Shimano passen a liderar el gran grup les diferències dels escapats comencen a reduir-se. A manca de 52 km per a l'arribada De Gendt atacà entre els escapats. Sicard i Delaplace no poden seguir el ritme, però sí la resta, quedant conformat un grup de quatre corredors al capdavant. Al pas per la Cota des Bastides la diferència s'havia reduït a poc més de 3 minuts. Els escapats arriben a la base del coll no puntuable de la Gineste amb 2 minuts d'avantatge. Al cim, a 10 km per a l'arribada, Lutsenko ataca, sent seguit per Réza. En el descens els homes de l'Omega Pharma-Quick Step acaben per neutralitzar l'escapada a manca de 4 km. La victòria es decideix a l'esprint a Marsella, sent guanyat per Mark Cavendish (Omega Pharma-Quick Step), seguit per Edvald Boasson Hagen (Team Sky) i Peter Sagan (Cannondale). Simon Gerrans (Orica-GreenEDGE) conserva el liderat.

## Esprints

| Esprint intermedi de Lòrgas (km 102,5) Primer Thomas de Gendt (BEL)20 pts Segon Alexei Lutsenko (KAZ)17 pts Tercer Anthony Delaplace (FRA)15 pts Quart Yukiya Arashiro (JPN)13 pts Cinquè Romain Sicard (FRA)11 pts Sisè Kévin Réza (FRA)10 pts Setè André Greipel (GER)9 pts Vuitè Alexander Kristoff (NOR)8 pts Novè Peter Sagan (SVK) 7 pts Desè Mark Cavendish (GBR)6 pts Onzè José Joaquín Rojas (ESP)5 pts Dotzè Gregory Henderson (NZL)4 pts Tretzè Fabio Sabatini (ITA)3 pts Catorzè Kris Boeckmans (BEL)2 pts Quinzè Marcel Sieberg (GER)1 pt | Esprint final de Marsella (km 228,5) Primer Mark Cavendish (GBR)45 pts Segon Edvald Boasson Hagen (NOR)35 pts Tercer Peter Sagan (SVK) 30 pts Quart André Greipel (GER)26 pts Cinquè Roberto Ferrari (ITA)22 pts Sisè Alexander Kristoff (NOR)20 pts Setè Juan José Lobato (ESP)18 pts Vuitè Ramūnas Navardauskas (LTU)16 pts Novè Cyril Lemoine (FRA)14 pts Desè José Joaquín Rojas (ESP)12 pts Onzè Samuel Dumoulin (FRA)10 pts Dotzè John Degenkolb (GER)8 pts Tretzè Daryl Impey (RSA)6 pts Catorzè Danny van Poppel (NED)4 pts Quinzè Simon Gerrans (AUS) 2 pt |

## Cotes

| 1. Cota de Châteauneuf-Grasse. 388m. 3a categoria (km 22) (1,4 km al 8,4%) Primer Thomas de Gendt (BEL)2 pts Segon Anthony Delaplace (FRA)1 pt | 2. Coll de l'Ange. 241m. 4a categoria (km 93) (1,6 km al 4,1%) Primer Thomas de Gendt (BEL)1 pt |
| 3. Cota de la Roquebrussanne. 418m. 4a categoria (km 154) (3,5 km al 4,2%) Primer Yukiya Arashiro (JPN)1 pt | 4. Cota des Bastides. 354m. 4a categoria (km 198) (5,7 km al 3,1%) Primer Thomas de Gendt (BEL)1 pt |

## Classificació de l'etapa

| | Ciclista | Equip | Temps |
| 1 | Mark Cavendish (GBR) | Omega Pharma-Quick Step | 5h 31' 51" |
| 2 | Edvald Boasson Hagen (NOR) | Team Sky | m. t. |
| 3 | Peter Sagan (SVK) | Cannondale | m. t. |
| 4 | André Greipel (GER) | Lotto-Belisol | m. t. |
| 5 | Roberto Ferrari (ITA) | Lampre-Merida | m. t. |
| 6 | Alexander Kristoff (NOR) | Team Katusha | m. t. |
| 7 | Juan José Lobato (ESP) | Euskaltel–Euskadi | m. t. |
| 8 | Ramūnas Navardauskas (LTU) | Garmin-Sharp | m. t. |
| 9 | Cyril Lemoine (FRA) | Sojasun | m. t. |
| 10 | José Joaquín Rojas (ESP) | Movistar Team | m. t. |

## Classificació general

| | Ciclista | Equip | Temps |
| 1 | Simon Gerrans (AUS) | Orica-GreenEDGE | 18h 19' 15" |
| 2 | Daryl Impey (RSA) | Orica-GreenEDGE | m. t. |
| 3 | Michael Albasini (SUI) | Orica-GreenEDGE | m. t. |
| 4 | Michał Kwiatkowski (POL) | Omega Pharma-Quick Step | + 1" |
| 5 | Sylvain Chavanel (FRA) | Omega Pharma-Quick Step | + 1" |
| 6 | Edvald Boasson Hagen (NOR) | Team Sky | + 3" |
| 7 | Chris Froome (GBR) | Team Sky | + 3" |
| 8 | Richie Porte (AUS) | Team Sky | + 3" |
| 9 | Nicolas Roche (IRL) | Team Saxo-Tinkoff | + 9" |
| 10 | Roman Kreuziger (CZE) | Team Saxo-Tinkoff | + 9" |

## Classificacions annexes

| Classificació per punts Ciclista Equip Punts 1r  Peter Sagan (SVK) Cannondale 111 pts 2n  Mark Cavendish (GBR) Omega Pharma-Quick Step 76 pts 3r  Alexander Kristoff (NOR) Team Katusha 76 pts | Classificació de la muntanya Ciclista Equip Punts 1r  Pierre Rolland (FRA) Team Europcar 10 pts 2n  Simon Clarke (AUS) Orica-GreenEDGE 5 pts 3r  Blel Kadri (FRA) AG2R La Mondiale 5 pts |
| Classificació del millor jove Ciclista Equip Temps 1r  Michał Kwiatkowski (POL) Omega Pharma-Quick Step 18h 19' 16" 2n  Andrew Talansky (USA) Garmin-Sharp + 16" 3r  Nairo Quintana (COL) Movistar Team + 16" | Classificació per equips Equip Temps 1r Orica-GreenEDGE 54h 05' 53" 2n Team Sky + 3" 3r Team Saxo-Tinkoff + 9" |

## Abandonaments

No es produeix cap abandonament.

## Notes i referències

* 1 2 «ÉTAPE 5 - Cagnes-sur-Mer / Marseille 228.5 km» (en francès). letour.fr. [Consulta: 25 juny 2013].
* 1 2 López-Egea, Sergi «Cavendish s'anota la seva 24a victòria a la ronda francesa». El Periódico de Catalunya, 03-07-2013 [Consulta: 6 juliol 2013].
* ↑ «Cavendish impone su velocidad». El Mundo Deportivo, 03-07-2013 [Consulta: 6 juliol 2013].

## Enllaços externs

* 5a etapa al web del Tour de França